கேள்வி: டெலஸ்ஃபோருஸ் (திருத்தந்தை) பற்றி தகவல் சொல்.
பதில்: புனித டெலஸ்ஃபோருஸ் (''Pope Saint Telesphorus'') என்னும் திருத்தந்தை கி.பி. 126 (அல்லது 127)இலிருந்து 136 (அல்லது 137, அல்லது 138) வரை ஆட்சிசெய்தார். அவரது ஆட்சிக் காலத்தில் ஹேட்ரியன் மற்றும் அண்டோனியஸ் பீயுஸ் என்போர் உரோமை மன்னர்களாக ஆட்சி செய்தனர். டெலஸ்ஃபோருஸ் பிறப்பால் கிரேக்க நாட்டைச் சார்ந்தவர்[http://en.wikipedia.org/wiki/Pope_Telesphorus திருத்தந்தை டெலஸ்ஃபோருஸ்]. *டெலஸ்ஃபோருஸ் ( என்னும் பெயர் கிரேக்கத்தில் "குறிக்கோளில் ஆர்வமுள்ளவர்" என்னும் பொருள்படும்.
கேள்வி: டெலஸ்ஃபோருஸ் (திருத்தந்தை) - ஏழாம் திருத்தந்தை குறித்து விரிவாக சொல்லுங்கள்.
பதில்: மரபுப்படி, டெலஸ்ஃபோருஸ் புனித பேதுரு வழிவந்த கத்தோலிக்க திருச்சபையின் எட்டாம் திருத்தந்தை ஆவார். "திருத்தந்தையர் நூல்" (Liber Pontificalis) என்னும் ஏட்டின்படி, அவர் திருத்தந்தையாகத் தேர்ந்தெடுக்கப்படுமுன் கடுந்தவம் புரிந்த துறவியாக (anchorite) இருந்தார். தொடக்க கால இறையியல் அறிஞர் இரனேயுஸ் என்பவரின் கூற்றுப்படி, டெலஸ்ஃபோருஸ் மறைச்சாட்சியாக உயிர்நீத்தார். தொடக்க காலத் திருத்தந்தையர் எல்லாருமே "மறைச்சாட்சி" என்னும் பட்டம் கொண்டிருப்பினும் (காண்க: "திருத்தந்தையர் நூல்"), இரனேயுஸ் என்பவர் டெலஸ்ஃபோருசுக்குத் தான் முதன்முறையாக இச்சிறப்புப் பட்டத்தை வழங்குகிறார்.
கேள்வி: டெலஸ்ஃபோருஸ் (திருத்தந்தை) - சீர்திருத்தங்கள் என்பது என்ன?
பதில்: திருத்தந்தை கீழ்வரும் சீர்திருத்தங்களைக் கொணர்ந்தார் என்றொரு மரபு உள்ளது: *கிறிஸ்து பிறப்பு விழா நள்ளிரவில் கொண்டாடல்; *இயேசு உயிர்த்தெழுந்த விழா ஞாயிற்றுக் கிழமை கொணடாடப்படல்; *உயிர்த்தெழுதல் விழாவுக்கு முந்திய ஏழு வாரங்களைத் தவக்காலமாக அனுசரித்தல்; *"உன்னதங்களிலே" கீதத்தைத் திருப்பலியின்போது பாடுதல். "திருத்தந்தையர் நூல்" (Liber Pontificalis) தருகின்ற மேற்கூறிய தகவலுக்குப் போதிய வரலாற்று ஆதாரம் இல்லை என்று சில அறிஞர்கள் கருதுகின்றனர்.
கேள்வி: டெலஸ்ஃபோருஸ் (திருத்தந்தை) - கார்மேல் சபையின் பாதுகாவலர் பற்றி தகவல் சொல்.
பதில்: ஒரு மரபுப்படி, டெலஸ்ஃபோருஸ் பழைய ஏற்பாட்டில் வரும் கார்மேல் மலையில் வனத்துறவியாக வாழ்ந்தார். எனவே, கார்மேல் சபைத் துறவியர் அவரைத் தம் சபையின் பாதுகாவலர்களுள் ஒருவராகக் கருதி மதிக்கின்றனர். திருத்தந்தை டெலஸ்ஃபோருஸ் புனித பேதுரு பெருங்கோவில் அடக்கம் செய்யப்பட்டுள்ளார்.